د پروان ولایت د سالنګ ولسوالۍ د کوکلامې، اورتی او عمومی درې د مختلفو کلیو او ساحو د لرو پرتو سیمو د (٣٥٠) بې وزله، مستحقو، ناچارو، کونډو او د بې سرپرسته کورنیو سره د افغانی سرې میاشتې ټولنې له لوری د ژمنیو غیر خوراکی توکو مرسته وشوه! نن پنجشنبه د روان ١٤٤٤ سپوږمیزکال د شعبان المعظم میاشتې په ٢٤ مه چې د ۱۴۰۱ لمریزکال د کب میاشتې له ٢٥ مې نېټې سره سمون لری د پروان ولایت کې د سالنګ ولسوالۍ د کوکلامې، اورتی او عمومی درې د مختلفو کلیو او ساحو د لرو پرتو سیمو د (٣٥٠) بې وزله، مستحقو، ناچارو، کونډو او د بې سرپرسته کورنیو سره د افغانی سرې میاشتې ټولنې له لوری د ژمنیو غیر خوراکی توکو مرسته چې پکې هرې کورنۍ ته ٤ تختې کمپلې او یو تخته ترپال موجود وه، د پروان ولایت د افغانی سرې میاشتې نماینده ګۍ ریاست د کارمندانو، رضاکارانو او د قطر د سرې میاشتې د استازو په شتون کې ووېشل شوه، نن ورځ یادو مستحقو کورنیو ته د سالنګ ولسوالۍ اړوند د سالنګ د ذکورو په لېسه کې د قطر هېواد د سرې میاشتې له لوری د ژمنیو غیر خوراکی توکو مرسته د افغانی سرې میاشتې ټولنې په واسطه ووېشل شوه چې د نوموړې مرستې د توزېع پرمهال د پروان ولایت د افغانی سرې میاشتې نماینده ګۍ ریاست د حوادثو د مدیر ښاغلی عنایت الله فقیرزاده، د نشراتو، د روغتیایی لومړنیو مرستو او نورو ښاغلو مدیر صاحبانو، د قطر د سرې میاشتې د پروګرام مسٸول ښاغلی احمد العثمانی، د قطر د سرې میاشتې د پروژې مسٸول ښاغلی زاهد الله مومند، د قطر د سرې میاشتې فوکل پواینټ ښاغلی عبدالله علمی او رضاکارانو هم شتون درلود. د نوموړو مستحقو، بې وزلو او اړمنو کورنیو په استازولۍ څو تنو د افغانی سرې میاشتې ټولنې فعالیتونه د یو خپلواکې، بې طرفې او ناپېلې ټولنې په حیث وستایل او د قطر دوست هېواد د سرې میاشتې او د افغانی سرې میاشتې ټولنې څخه یې د نوموړې مرستې په خاطر منننه او قدردانی وکړه. د پروان ولایت د افغانی سرې میاشتې نماینده ګۍ ریاست د نشراتو مدیریت